
ЗА ПОВЕДЕНИЕ ПРИ СЪМНЕНИЕ ИЛИ СЛУЧАЙ НА COVID-19 
ПРЕЗ УЧЕБНАТА 2020/2021 ГОДИНА В 
Детска градина №10 "Светлина" 

Раздел I 

Общи положения 

1. Настоящите правила определят: 
1.1. мерки за подготовка при съмнение за случай на COVID-19 в Детска градина №10 "Светлина" 
1.2. здравни протоколи при съмнение или случай на COVID-19. 
2. Правилата се приемат с оглед осигуряване на: 
2.1. условия за бърза и адекватна реакция при съмнение за заболели; 
2.2. последователни стъпки на поведение в случай на COVID-19. 

Раздел II 

Подготвителни мерки 

3. Обособяване на отделно помещение, кът (по възможност в близост до входа на детската градина или до медицинския кабинет, в случаите, когато той не е определен за тази цел) за отделяне на дете или лице с грипоподобни симптоми, осигурени с подходящо оборудване (кошче за биологични отпадъци, мивка, сапун, дезинфекционни материали, маса, стол, по възможност легло/кушетка). 
4. Определяне на екип от отговорни длъжностни лица за изпълнение на мерките, правилата и здравните протоколи за поведени при съмнение или при случай на COVID-19. 
5. Определяне на: 
5.1. Възможни огнища за разпространение на вируса и планиране на по-честото им дезинфекциране: 
а) критични зони като места за събиране на повече деца: коридори, стол/бюфет и др.; 
б) критични точки: повърхности и предмети. 
5.2. Уязвими лица: деца и служители експертни решение на експертни лекарски комисии (ТЕЛК или НЕЛК) и доказани заболявания на дихателната система, сърдечносъдови и онкологични заболявания и лица на възраст над 60 г. 
5.3. Рискови групи като потенциални източници на разпространение на вируса: заболели ученици и служители или пътували в страни и региони с разпространение на вируса, както и с контакти със заболели в т.ч. членове на семействата им. 
а) заболели деца и служители; 
б) деца/служители и/или лица от домакинството им, пътували в страни и региони с разпространение на вируса; 
в) деца/служители и/или лица от домакинството им, с контакти със заболели в т.ч. членове на семействата им; 
г) деца, които до детската градина се придвижват с обществен транспорт: вътрешноградски или между населените места. 
6. Организиране и осъществяване на контрол на входа/входовете на детската градина с оглед недопускане в сградата на деца, персонал или външни лица: 
6.1. без защитни маски за лице (само за общите помещения: преддверие, вход, фоайета, коридори, стълбища и др.); 
6.2. с повишена телесна температура над 37,3оС, установена с безконтактен термометър. 
7. Осъществяване на медицински филтър от медицинското лице в началото на всяка смяна за наличие на грипоподобни симптоми и недопускане в сградата на детската градина на лица във видимо нездравословно състояние (повишена температура, кашлица, затруднено дишане, загуба на обоняние и/или на вкус). 
8. При съмнение от страна на учител в групата за влошено здравословно състояние на дете, подава информация на директора, медицинското лице или на друго лице от екипа по т. 4 за изпълнение на съответния здравен протокол. 
9. Планиране и провеждане на разговори/беседи с децата относно симптомите на COVID-19, спазването на правилата за лична хигиена и за физическа дистанция, с оглед добра информираност и опазване на здравето им. 
10. Организиране на разяснителна кампания и обучение на педагогическите специалисти и непедагогическия персонал за разпознаване симптомите на COVID-19, за да може по-бързо да се определяне на потенциалните заболели и своевременното им отстраняване. 
11. Информиране на родителите за прилаганите здравни протоколи и за начина на уведомяването им при възникване на съмнение за случай на COVID-19, както и за последващите мерки. 
12. Осигуряване на необходимите средства за защита на правоимащите лица (маски, ръкавици, резервно работно облекло за изпиране на използваното). 
13. Обособяване на отделно помещение, в което да се сменят с работни обувките и дрехите, с които идват отвън всички членове на екипа на детската градина и се съхраненява работното облекло, защитните средства и др. до изпирането им. 
14. Осигуряване на кошчета за отпадъци по възможност с педал, облицовани с найлонов плик, така че да могат да се изпразнят, без да контактуват със съдържанието им и поставянето им във всяко помещение, санитарен възел, стол/бюфет и др. 
15. Поставяне на видно място на информационни плакати със симптомите на COVID-19 и на постери, насърчаващи носенето на предпазна маска/шлем, миенето на ръцете и спазването на физическата дистанция не по-малко от 1,5 метра. 
16. Осигурен телефонен номер за връзка с: 
16.1. РЗИ - Стара Загора с цел информиране и предприемане на действие по компетентност. 
16.2. Личен лекар на детето или лицето от колектива с цел оказване на помощ. 
16.3. Родител/и и близки с цел максимално бързо извеждане от сградата на детската градина и намаляване на контактите. 
16.4. РУО - Стара Загора с цел информиране. 

Раздел III 

Задължителен здравен протокол за поведение при съмнение или случай на COVID-19 при дете 

17. При наличие на един или повече симптоми при дете (повишена телесна температура, кашлица, хрема, задух, болки в гърлото, умора, мускулни болки, гадене, повръщане, диария и др.) задължително: 
17.1. Детето се отделя незабавно в предназначеното помещение, докато не пристигне родител/настойник, за да го вземе. 
17.2. На детето се поставя маска, съобразена с възрастта му, ако има поносимост и толерира носенето им. 
17.3. При детето остава медицинското лице, свободен от дейности педагогически специалист или служител от детската градина до идването на родител/настойник, който задължително е с маска. 
17.4. Директорът на детската градина или член от екипа по т. 4 незабавно информира родителите/настойниците, като: 
а) изисква от тях в максимално кратък срок да вземат детето, като се съобразяват с необходимите превантивни мерки (носене на маски за лице, при възможност използване на личен транспорт); 
б) припомня необходимостта от спазване на процедурите, които трябва да следват – да се избягва физически контакт и да се консултират със семейния лекар на детето (първо по телефона) за преценка на здравословното му състояние и последващи действия съобразно конкретната ситуация, вкл. необходимост от провеждане на тест за коронавирус. 
17.5. При невъзможност да бъде установен контакт с родителите/настойниците директорът или член на екипа по т. 4 звъни на телефон 112, като подава сигнал и информация за симптомите, а детето остава отделено до даване на указания/до идването на екип на 112, по възможност под наблюдението на медицинското лице. 
17.6. Не се допуска физически контакт на отделеното дете с други деца и членове на колектива на детската градина, извън медицинското лице, присъстващия в помещението служител и родителите му. 
18. При положителен резултат за COVID-19 по метода PCR на детето: 
18.1. Родителите незабавно информират директора на детската градина, който своевременно се свързва със РЗИ – Стара Загора и предоставя списък с децата и учителите, които са били в контакт с детето. 
18.2. В зависимост от характеристиките на сградата, разпределението на групите и броя на контактните лица може да бъдат затворени една или няколко групи или цялата детска градина (напр. ако детето е от втора група може да бъде затворена само групата, в която се обучава). 
18.3. Директорът организира изпълнението на предписаните от РЗИ – Стара Загора мерки, вкл. по отношение на идентифицираните от тях контактни лица. 
18.4. РЗИ – Стара Загора определя лицата, които може да бъдат поставени под задължителна карантина в зависимост от конкретната ситуация (по правило под 14-дневна карантина се поставят лица след извършена оценка на риска и определени като близки контактни), както следва: 
а) деца от същата група – като родителите/настойниците се инструктират за провеждане на наблюдение за поява на клинични симптоми и признаци за COVID-19 и навременно уведомяване на личния лекар и на РЗИ; 
б) учителите от групата и помощник-възпитателя/възпитателите и друг персонал, осъществили незащитен контакт със заразеното дете: на разстояние по-малко от 2 м и за повече от 15 минути или без носене на защитна маска за лице; 
в) други деца, осъществили незащитен контакт със заразеното дете: на разстояние по-малко от 2 м и за повече от 15 минути или без носене на защитна маска за лице; 
г) учители и друг персонал, осъществили незащитен контакт със заразеното лице: на разстояние по-малко от 2 м и за повече от 15 минути или без носене на защитна маска за лице. 
18.5. Незащитеният контакт със заразения дете трябва да е осъществен в период от два дни преди до 14-дни след появата на оплаквания, а при установен асимптомен носител на COVID-19 – от два дни преди до 14 дни след вземането на проба за изследване по метода PCR. 
18.6. Идентифицираните от РЗИ – Стара Загора контактни лица се инструктират за провеждане по време на домашната карантина на наблюдение за поява на клинични симптоми и признаци за COVID-19 и навременно уведомяване на личния лекар и на РЗИ – Стара Загора.
18.7. Всички контактни лица се инструктират за провеждане на домашната карантина на наблюдение за поява на клинични симптоми и признаци за COVID-19 и навременно уведомяване на личния лекар на детето и на РЗИ. 
18.8. При карантиниране на контактно дете членовете на домакинството му се самонаблюдават за симптоми на COVID-19 в рамките на 14-те дни на карантината на детето и още 14 дни след тази карантина. При поява на симптоми уведомяват РЗИ и личните лекари, независимо дали детето е проявил или не симптоми, с оглед на безсимптомно протекла инфекция и възможно заразяване на възрастни в домакинствата. 
18.9. След отстраняване на контактните лица се извършва продължително проветряване, влажно почистване и крайна дезинфекция на всички повърхности, предмети и помещенията, с които са имали контакт в последните 48 часа, след което стаята/помещенията може да се използват за учебни занятия. 
18.10. На деца от групата, а при необходимост и на други лица, се осигурява психологическа подкрепа, като формата й може да варира в зависимост от конкретната ситуация. 
19. След извеждането на детето от сградата на детската градина, незабавно се извършва проветряване, влажно почистване и дезинфекция с биоцид с вирусоцидно действие на: 
19.1. Помещението, в което детето е бил отделен. 
19.2. Общите помещения (занималня, коридор, стълбища, преддверие, фоайе, санитарни и други), в които детето е пребивавало до момента на отделянето му; 
19.3. Предмети и повърхности, до които детето се е допирало или е имало контакт в последните 48 часа. 
Детето се допуска отново в детската градина само срещу медицинска бележка от семейния лекар, че е клинично здраво и това е допустимо. 

Раздел IV 

Задължителен здравен протокол за поведение при съмнение или случай на COVID-19 при възрастен 

20. При наличие на един или повече симптоми при възрастен (повишена телесна температура, кашлица, хрема, задух, болки в гърлото, умора, мускулни болки, гадене, повръщане, диария и др.) задължително: 
20.1. Лицето незабавно се отделя. 
20.2. Ако връщането у дома не е възможно в същия момент на лицето се предоставя защитна маска, която незабавно да постави на лицето си. 
20.3. Лицето максимално ограничава физически контакт с други деца и лица. 
20.4. Лицето осъществява консултация с личния си лекар за преценка на състоянието си и за последващи действия, в т.ч. и за решение дали е нужно да се направи тест. 
20.5. В зависимост от състоянието на лицето, ако то не може само да напусне детската градина, се информират близки роднини и се изисква транспортирането му с лично превозно средство (ако е приложимо). 
20.6. При невъзможност да бъде установен контакт с личния лекар и с близките, член на екипа по т. 4 звъни на телефон 112, като подава сигнал и информация за симптомите, а лицето остава отделено в помещението до даване на указания/до идването на екип на 112, по възможност под наблюдение на медицинското лице на детската градина. 
20.7. Директорът на детската градина предоставя на РЗИ – Стара Загора списък с контактните на лицето учители и деца. 
20.8. Директорът създава организация или член на екипа по т. 4 информира родителите на децата, които са били в контакт с възрастния педагогически специалист или член на непедагогическия персонал. 
21. При положителен резултат за COVID-19 по метода PCR: 
21.1. Лицето информира директора на детската градина. 
21.2. Директорът на детската градина незабавно: 
а) информира РЗИ – Стара Загора, която извършва епидемиологично проучване с цел оценка на риска от разпространение на инфекцията в детската градина и в семейството и в зависимост от това се предприемат най-адекватните мерки за изолацията в конкретния случай; 
б) предоставя на РЗИ списък с учителите, децата и друг персонал, които са били в контакт с лицето. 
21.3. РЗИ – Стара Загора идентифицира контактните лица, определя и разпорежда мерките, които детската градина да предприеме и дава предписание на директора. 
21.4. В зависимост от характеристиките на сградата и броя на контактните лица мерките може да включват затваряне на една или няколко групи или на цялата детска градина. 
21.5. Лицата, които се поставят под задължителна карантина, се определят от съответната регионална здравна инспекция в зависимост от конкретната ситуация, но като правило под 14-дневна карантина се поставят лица след извършена оценка на риска и определени като високорискови контактни: 
а) децата от групата, в която е работило лицето, като родителите/настойниците се инструктират за провеждане на наблюдение за поява на клинични симптоми и признаци за COVID-19 и навременно уведомяване на личния лекар на детето и на РЗИ – Стара Загора 
б) други деца, осъществили незащитен контакт със заразеното лице на разстояние по-малко от 2 м и за повече от 15 минути или без носене на защитна маска за лице; 
в) учители и друг персонал, осъществили незащитен контакт със заразеното лице: на разстояние по-малко от 2 м и за повече от 15 минути или без носене на защитна маска за лице. 
21.6. Незащитеният контакт със заразеното лице трябва да е осъществен в период от два дни преди до 14-дни след появата на оплаквания, а при установен асимптомен носител на COVID-19 – от два дни преди до 14 дни след вземането на проба за изследване по метода PCR. 
21.7. Всички контактни лица се инструктират за провеждане на наблюдение по време на домашната карантина за поява на клинични симптоми и признаци за COVID-19 и за навременно уведомяване на личните лекари и на РЗИ – Стара Загора 
21.8. При необходимост, на деца и/или други лица, се осигурява психологическа подкрепа, като формата й може да варира в зависимост от конкретната ситуация. 
22. След като лицето напусне детската градина, незабавно се извършва проветряване, влажно почистване и дезинфекция с биоцид с вирусоцидно действие на: 
22.1. Помещението, в което лицето е било отделено. 
22.2. Общите помещения (преддверие, фоайе, коридор, стълбища, санитарни и други), в които лицето е пребивавало до момента на отделянето му; 
22.3. Предмети и повърхности, до които лицето се е допирало или е имало контакт в последните 48 часа. 
23. Лицето се допуска отново на работа в детската градина само срещу медицинска бележка от семейния лекар, че е клинично здраво и това е допустимо. 

Раздел V 

Комуникация между училището и регионалната здравна инспекция 

24. Директорът на детската градина и директорът на РЗИ – Стара Загора предварително: 
24.1. Установяват контактните лица, телефоните за връзка и електронните адреси, чрез които да става обмен на информация при възникване на случаи за наличие на симптоми и съмнение за заболяване или на положителен резултат за COVID-19 на дете или на възрастен член от колектива на образователната институция. 
24.2. Съвместно обсъждат съдържанието на типовите бланка за: 
а) информацията, която образователната институция да подаде към РЗИ при съмнение или случай на COVID-19; 
б) определената от РЗИ поредност на задължителните стъпки, които следва да предприеме образователната институция при съмнение или случай на COVID-19. 

Заключителни разпоредби 

§ 1. Правилата са разработени в съответствие с Насоките за работа в детските градини през учебната 2020/2021 година в условията на COVID-19. 
§ 2. Правилата са приети с решение, взето с Протокол № 1 / 15.09.2020 г. от заседание на Педагогическия съвет на детската градина и са утвърдени със Заповед № 42 / 15.09.2020 г. на директора. 
§ 3. Правилата може да бъдат изменяне и допълвани при необходимост по реда, по който е приет и утвърден настоящия документ. 
§ 4. След утвърждаването им със заповед на директора на детската градина, настоящите правила се публикуват на интернет страницата на детската градина и се свеждат до знанието на всички участници в образователния процес, вкл. до родителите и до заинтересованите страни. 
§ 5. Правилата влизат в сила от 15.09.2020 г. 


Директор:
Йоанна Петкова Димитрова ......................

 


Запознати със заповедта:                                        
	№ по ред
	Име и фамилия 
	Заемана длъжност 
	Подпис на лицето 

	1 
	Анна Тихомирова Иванова 
	Учител, детска градина 
	  

	2 
	Ваня Николова Панчева 
	Старши учител, детска градина 
	  

	3 
	Виктория Колева Колева 
	Треньор 
	  

	4 
	Галина Ангелова Тодорова 
	Учител, детска градина 
	  

	5 
	Даниела Василева Ганева 
	Готвач 
	  

	6 
	Десислава Диянова Гагова 
	Учител, детска градина 
	  

	7 
	Желязка Ненова Колева 
	Завеждащ, административна служба 
	  

	8 
	Жечка Желева Тонева 
	Помощник-възпитател 
	  

	9 
	Живка Николаева Тонева 
	Помощник-възпитател 
	  

	10 
	Иванка Димова Жекова 
	Помощник-възпитател 
	  

	11 
	Мария Атанасова Ангелова 
	Старши учител, детска градина 
	  

	12 
	Мария Димитрова Кузманова 
	Учител, детска градина 
	  

	13 
	Невена Николова Димова 
	Готвач 
	  

	14 
	Николина Миткова Пенева 
	Помощник-възпитател 
	  

	15 
	Павлина Петрова Стоянова 
	Учител, детска градина 
	  

	16 
	Петя Живкова Русева 
	Главен учител, детска градина 
	  

	17 
	Пламена Костадинова Вецова 
	Учител, детска градина 
	  

	18 
	Пламена Стефанова Стоянова
	Учител музика, детска градина
	  

	19 
	Пламена Тодорова Тотева 
	Учител, детска градина 
	  

	20 
	Радина Константинова Стоянова 
	Учител, детска градина 
	  

	21 
	Радостина Атанасова Йорданова 
	Счетоводител 
	  

	22 
	Ралица Николаева Атанасова 
	Помощник-възпитател 
	  

	23 
	Рая Делчева Енчева 
	Учител, детска градина 
	  

	24 
	Росица Димитрова Делева 
	Помощник-възпитател 
	  

	25 
	Светлана Симеонова Манолова 
	Помощник-възпитател 
	  

	26 
	Таня Миткова Политова 
	Помощник-възпитател
	  

	27 
	Христо Георгиев Андонов 
	Огняр 

